recursal/SuperWikiNEXT-32B huggingface dataset:
**Լենդիսի գիտափորձ**, հոգեբան Կարինի Լենդիսի կողմից իրականացված հոգեբանական գիտափորձերի շարք, որը կոչվում է նաև *Ինքնաբուխ դեմքի արտահայտություններ և ստորադասություն։* Շարքն անցկացվել է 1924 թվականին Մինեսոտայի համալսարաններից մեկում։

Նպատակ
------

Գիտափորձի նպատակն էր բացահայտել հույզերի արտահայտման համար պատասխանատու դեմքի մկանների աշխատանքի ընդհանուր օրինաչափությունները, հայտնաբերել այն դիմախաղը, որը բնորոշ է այդ հույզերին։

Ընթացակարգ
----------

Որպես հետազոտվողներ հանդես են եկել Կարինի Լենդիսի ուսանողները։ Ավելի հստակ արդյունքներ ստանալու համար ուսանողների դեմքին գծեր էին նկարել։ Այնուհետև գիտնականը տարբեր ձևերով հույզեր է առաջացրել փորձարկվողների մոտ։ Ուսանողները լսում էին ջազ, հոտոտում ամոնիակ, դիպչում կենդանի դոդոշներին։ Հույզը դրսևորելու պահին Լենդիսը նրանց լուսանկարում էր։ Գիտափորձի ամենատհաճ մասը եզրափակիչն էր, երբ մասնակիցները պետք է կտրեին կենդանի առնետի գլուխը։ Մասնակիցներից շատերը համաձայնել են։ Հեղինակն ասել է, որ «Նրանք փորձում էին ամեն ինչ անել հնարավորինս արագ, բայց արդյունքում առնետի գլխատումը վերածվել է դժվարին ու երկար աշխատանքի»։

Ամփոփում
--------

Կարինիի գիտափորձի արդյունքում ոչ մի օրինաչափություն չի հայտնաբերվել, սակայն հոգեբանները հաստատել են, որ մարդիկ հեշտությամբ ենթարկվում են հեղինակությանը և պատրաստ են անել այն, ինչ երբեք չէին անի իրենց ցանկությամբ։

Քննադատություն
--------------

Գիտափորձը հանրության կողմից քննադատության է ենթարկվել կենդանիների նկատմամբ դաժան վերաբերմունքի պատճառով։ Գիտափորձը նպատակին չի հասել և համարվել է ձախողված։

Ծանոթագրություններ
------------------

1. ↑  «Facial expressions while decapitating a rat, 1924»։ www.madsciencemuseum.com։ Վերցված է 2017 թ․ սեպտեմբերի 13
2. ↑  «Carney Landis: The Scourge of Rats Everywhere»։ *Games for the Web (Fall 2010)* (en-US)։ 2010 թ․ հոկտեմբերի 14։ Վերցված է 2017 թ․ սեպտեմբերի 13
3. ↑  *Landis, C.* (1924). Studies of Emotional Reactions, II. General Behavior and Facial Expression. Journal of Comparative Psychology. 4(5): 447-509
**Լեշոկի վանք** (մակեդոներեն՝ Лешочки манастир), Մակեդոնիայի ուղղափառ եկեղեցու Տետովա-Գոստիվարական թեմի վանքերի համախումբ։ Տեղակայված է Տետովոյի համայնքում Շար-Պալանինայի հարավարևելյան լանջին, ծովի մակարդակից 638 մետր բարձրության վրա, ոչ հեռու Լեշոկ գյուղակից։ Շրջանի խոշորագույն հոգևոր, կրթական և զբոսաշրջային կենտրոն։

Այս հողում առաջին քրիստոնեական կառույցները թվարկվում են դեռ 1321-1331 թվականներից, տարեգիրները վկայում են այդ տեղանքից մոտ 500-800 մ հեռավորության վրա ոչ մեծ վանքի գոյության մասին՝ մոտիկ միջնադարյան Լեշչեկ քաղաքին և Լեշեչկա գետին։ Այդ վանքի մասին տեղեկությունները չափազանց սահմանափակ են, հետազոտողները մինչ այժմ չունեն որևէ գաղափար նրա ծագման մասին։ Ըստ ենթադրություններից մեկի՝ վանքը կառուցվել է Լազար իշխանի հրահանգով, մյուս ենթադրությունը որպես հիմնադիր է ընդունում սուրբ Անտոնիին, որը հետագայում դարձավ վանքի առաջին եպիսկոպոսը։ Այս տեսքով վանքը գործել է մի քանի դարեր շարունակ։

Ժամանակակից Լեշոկի վանքը, վանական ձեռագրերի համաձայն, նոր տեղում հիմնադրված է միտրոպոլիտ Նիկանորի կողմից 1600 թվականին։ Այդուհանդերձ, 1690 թվականին շրջանի մյուս քրիստոնեական կենտրոնների հետ ամբողջությամբ ոչնչացվել է Օսմանյան կայսրության թուրքերի կողմից։

Վանքի վերածնունդն սկսվել է միայն 128 տարի անց՝ 1818 թվականին, վանահայր Կիրիլլ Պեյչինովիչի ղեկավարությամբ։ 1879 թվականին այստեղ հայտնվեց Աստվածամոր վերափոխության եկեղեցին, իսկ 1925 թվականին կառուցվեց Աթանաս Ալեքսանդրացու եկեղեցին, այժմ այդ երկու կառույցները կազմում են վանքի հիմնական մասերը։ Վանական համալիրի բոլոր կառույցները տեղակայված են բոլոր կողմերից բարձր քարե պատերով շրջափակված բավականին լայն բակում։ Ներսում, եկեղեցիների մոտ գտնվում են երկու հանրակացարան, մատուռ, գրադարան, ճաշարան, մի քանի գինու մառան։ Կենտրոնական կառույցը երկհարկանի է՝ կղմինդրե տանիքով։

2001 թվականի կոնֆլիկտի ժամանակ վանքը ենթարկվեց ալբանական ծայրահեղականների հարձակմանը, ինչի արդյունքում շատ կառույցներ թալանվեցին և քանդվեցին, մասնավորապես պայթեցվեց սուրբ Աթանասի եկեղեցին։

Պատկերասրահ
-----------

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*

Տես նաև
-------

* Մակեդոնիայի եկեղեցիների ցանկ

Հղումներ
--------

|  |  |
| --- | --- |
|  | Լեշոկի վանք Վիքիպահեստում |

* www.lesok.org.mk Archived 2013-06-25 at the Wayback Machine. (մակեդ.)
* А1 статија за пренесувањето на моштите на Кирил Пејчиновиќ (մակեդ.)
* Статија за уништувањето на лешочкиот манастир на www.antiwar.com Archived 2013-04-23 at the Wayback Machine. (մակեդ.)
* Сардисале Лешочкиот Манастир (մակեդ.) — изведба на познатата песна песна од повеќе интерпретатори

Ծանոթագրություններ
------------------

1. ↑  «Албанцы взорвали православную церковь»։ Независимая газета։ 2001 թ․ սեպտեմբերի 12։ Վերցված է 2016 թ․ ապրիլի 9
2. ↑  «Албанские экстремисты захватили монастырь Святого Афанасия в селе Лешок»։ NEWSru.com։ 2001 թ․ օգոստոսի 22։ Վերցված է 2016 թ․ ապրիլի 9
Ուկրաինայի կոմսոմոլցիներն առգրավում են «կուլակի» թաքցրած ցուրենի պարկերը գերեզմանոցում
Կալվածատիրոջը որպես բացասական անձ պատկերող խորհրդային ագիտացիոն պաստառ
**Կուլակ** (ռուս.՝ кулак - *բռունցք* բառից, սկզբնապես՝ թալանչիական շահագործումով, վաշխառությամբ, չարաշահությամբ հարստացած մարդ-կուլակ), Ռուսական կայսրության գոյության վերջնահատվածում՝ մինչև Հոկտեմբերյան բոլշևիկյան հեղափոխությունը, ավելի քան 3,2 հա հող ունեցող և վարձու աշխատանք օգտագործող ունևոր գյուղացիական խավի (գյուղական բուրժուազիա) ներկայացուցիչներին բնութագրելու համար օգտագործվող եզրույթ։ Այլ կերպ ասած անձ, որն իր համագյուղացիներին կախման մեջ էր գցում իրենից և պահում «բռունցքի» («кулак») մեջ՝ հատկապես նկատի ունենալով Ստոլիպինյան ագրարային ռեֆորմից հետո հարստացած կալվածատերերին։

Հեղափոխությունից հետո (1917) «կուլակություն» եզրույթը ստացել է քաղաքական բնույթ` նշանակելով *հետկապիտալիստական անցումային շրջանի գյուղացիական միջին դաս*, *գյուղական վերնախավ* և լայն իմաստով` *այլոց վարձու աշխատանքը շահագործողների դաս*։ 1920-ականների ավարտին, առաջին Հնգամյա պլանի ժամանակաշրջանում, ԽՍՀՄ-ում կուլակությունը լայն հանրությանը սկսեց ներկայացվել որպես «դասակարգ» ՝ ձեռք բերելով խորհրդային գաղափարախոսության և խորհրդային կարգերի դեմ հանդես եկող զանգվածի հեղինակություն։

1928 թվականին խորհրդային իշխանությունը լայնածավալ հակակուլակային քարոզչություն սկսեց։ 1929 թվականին, «Պրավդա» թերթի նոյեմբերի 7-ի № 259 համարում Իոսիֆ Ստալինը հայտարարեց, որ անհրաժեշտ էր «վերացնել կուլակությունը որպես դասակարգ», ինչը նախևառաջ ենթադրում էր կուլակներին զրկել արտադրական բոլոր միջոցներից` հողի վարձակալության իրավունքից, գործիքներից, աշխատուժի վարձակալության իրավունքից։ Երկրում սկիզբ առավ համատարած կուլակաթափություն։

1930–1931 թվականներին արտաքսվեց ավելի քան 1,8 միլիոն գյուղացի։ Հակակուլակային քարոզարշավը նպատակաուղղված էր պայքարելու հակահեղափոխության և գյուղի սոցիալիստական շինարարությանը խոչընդոտողների դեմ։ Գյուղատնտեսության համատարած կոլեկտիվացմանը զուգընթաց իրականացվող այս քաղաքականությունը փաստորեն պետական վերահսկողության տակ մտցրեց գյուղատնտեսության ոլորտը և բանվորների աշխատանքը։

Ծանոթագրություններ
------------------

1. 1 2 3 4 5  «Կուլակ, կուլակություն»։ *armeniatotalitaris.am*։ Վերցված է մարտի 9, 2021 (չաշխատող հղում)
2. ↑  Robert Conquest (1986) *The Harvest of Sorrow: Soviet Collectivization and the Terror-Famine*. Oxford University Press. 0-19-505180-7.

Արտաքին հղումներ
----------------

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 715)։*  |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Լարուսի · Treccani · Universalis |
|  |
| Չափորոշչային վերահսկողություն | GND: 4263227-4 |

 |
**Լեո Վարադկար** (իռլանդերեն՝ Leo Varadkar; հունվարի 18, 1979(1979-01-18), Դուբլին, Իռլանդիա), հնդկական ծագմամբ իռլանդացի քաղաքական գործիչ։ 2017 թվականից գլխավորում է Ֆինե Գել կուսակցությունը։ 2017 թվականից հունիսին նշանակվել է Իռլանդիայի վարչապետ։

Կենսագրություն
--------------

Լեո Վարադկարը ծնվել է 1979 թվականի հունվարի 18-ին Դուբլինում։ Նրա հայրը եղել է մումբայցի բժիշկ Աշոկա Վարադկարան, իսկ մայրը՝ Միրիամ Վարադկարը։ Նրա ծնողները միմյանց հետ աշխատել են Բերկշիրի Սլաու քաղաքում։ 1970-ական թվականներին ընտանիքը տեղափոխվել է Իռլանդիա։ Լեո Վարադկարը նույնպես դարձել է բժիշկ։ 2007 թվականին ընտրվել է Իռլանդիայի ստորին պալատի անդամ։ 2011 թվականին Համաշխարհային տնտեսական ճգնաժամիցի սկսվելուց հետո, Ֆինե Գելը գլխավորել է խորհրդարանական իշխող կոալիցիան, որին պատկանել է Վարադկարը։ Վերջինս, այդ ժամանակ, դարձել է տրանսպորտի, տուրիզմի և սպորտի նախարար, այնուհետ նաև՝ առողջապահության նախարար։ 2015 թվականին իռլանդական RTE հեռուստատեսությանը տված հարցազրույցի ժամանակ խոստովանել է, որ համասեռամոլ է,ընդ որում մինչև 1990-ական թվականները Իռլանդիայում միասեռական ամուսնությունները անօրինական են եղել։

2016 թվականի փետրվարին խորհրդարանական ընտրությունների ժամանակ, վերընտրվել է ստորին պալատի պատգամավոր՝ Արևմտյան Դուբլինից։

2016 թվականի մայիսի 6-ին ստացել է սոցիալական պաշտպանության նախարարի պաշտոնը, որը նորից գլխավորել է Էնդա Քեննին։

2017 թվականի հունիսի 2-ին հաղթանակ է տարել գյուղատնտեսության գործող նախարար Սայմոն Քովնիին։ Մի քանի օր անց նա նշանակվել է Իռլանդիայի վարչապետ՝ դառնալով երկրի առաջին համասեռամոլ և ամենաերիտասարդ վարչապետը՝ երկրի պատմության մեջ։

Ծանոթագրություններ
------------------

1. 1 2  TDs & Senators
2. 1 2  *Wallenfeldt J.* Encyclopædia Britannica
3. 1 2  Բրոքհաուզի հանրագիտարան (գերմ.) / Hrsg.: Bibliographisches Institut & F. A. Brockhaus, Wissen Media Verlag
4. 1 2
5. 1 2
6. ↑
7. ↑
8. ↑
9. ↑  Chris Page (2017-06-02)։ «Leo Varadkar set to become Ireland's youngest prime minister» (անգլերեն)։ BBC News։ Վերցված է 2017-06-03
10. ↑  Sarah Bardon (2016-02-27)։ «Dublin West results: Leo Varadkar, Ruth Coppinger, Joan Burton and Jack Chambers elected» (անգլերեն)։ The Irish Times։ Վերցված է 2017-06-03
11. ↑  Harry McGee (2016-05-06)։ «Surprises aplenty in Enda Kenny’s new Cabinet» (անգլերեն)։ The Irish Times։ Վերցված է 2017-06-03
12. ↑  «Leo Varadkar: Ireland set to have first gay PM» (անգլերեն)։ BBC News։ 2017-06-02։ Վերցված է 2017-06-03

Արտաքին հղումներ
----------------

* Henry McDonald (2017-06-03)։ «Leo Varadkar, gay son of Indian immigrant, to be next Irish PM» (անգլերեն)։ The Guardian։ Վերցված է 2017-06-03

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Բառարաններ և հանրագիտարաններ | Բրիտանիկա · Բրոքհաուս · Մեծ նորվեգական · Treccani |
|  |
| Չափորոշչային վերահսկողություն | GND: 1135381577 · GTAA: 1673284 · LCCN: no2020060569 · VIAF: 315945535 · WorldCat VIAF: 315945535 |

 |
**Կանեփի իրացումը Մակեդոնիայի Հանրապետությունում** օրենքի սահմաններում մասնակիորեն թույլատրելի է՝ որոշ սահմանափակումներով հանդերձ։ Կանեփազգիների ընտանիքին պատկանող այս բույսի իրացումը թույլատրելի է բացառապես բժշկական և առողջապահական նկատառումներով, իսկ վերջինիս ռեկրեացիոն յուրացումն ըստ Մակեդոնիայի Հանրապետության քրեական օրենսգրքի ենթադրում է քրեական պատասխանատվություն՝ օրենքով նախատեսված կարգով։

Կանեփի ռեկրեացիոն յուրացման սահմանափակումը պայմանավորված է այն հանգամանքով, որ բույսի ծաղիկը պարունակում է ՏՀԿ (տետրահիդրականաբիրոլ) կոչվող քիմիական բաղադրիչը։ Այն ծխող կամ նույնիսկ ուտող մարդիկ մտնում են ընդարմության մեջ, որի ազդեցության տակ կարող են անգիտակցաբար դառնալ կամայականության զոհ։

Բժշկական նկատառումներով օգտագործում
-----------------------------------

Կանեփի (կամ օրենսդրորեն թույլատրելի այլ թմրամիջոցի) յուրացումն ու օրինական իրացումը չի արգելվում միայն այն պարագայում, երբ այն օգտագործվում է առողջապահական նկատառումներով՝ հիվանդանոցներում կամ այլ բուժհաստատություններում։ 2016 թվականի փետրվարի 9-ին Մակեդոնիայի Հանրապետության բարձրագույն օրենսդիր մարմնի առողջապահական հանձնաժողովը հաստատում է բժշկական մարիխուանայի օրինականացումը հաստատող իրավական ակտը։

Նույն թվականի հունիսի 1-ից օրենքն իրավական ուժ է ստանում և թմրանյութերը հայտնվում են երկրի դեղատներում։ Առանց դեղատոմսի թույլատրելի է գնել 0,2 տոկոսանոց քենագնինոիդ։ Այդ չափաբաժինը գերազանցող թմրանյութը գնելու համար պահանջվում է դեղատոմս։

Իրացում
-------

Մակեդոնիայի Հանրապետության տարածքում աճեցվում է սահմանափակ քանակությամբ կանեփ։ Դրանց մարգերը հիմնականում կենտրոնացված են Ալբանիայի հետ սահմանի երկայնքով։ Մարիխուանայի օրինականացումից հետո ապօրինի կերպով բույսի աճեցման դեպքեր գրեթե չեն գրանցվում։

Բույսի դեղատնային վաճառքի համար սահմանված է կայուն գնային համակարգ։

Ծանոթագրություններ
------------------

1. ↑  Sinisa Jakov Marusic (2013 թ․ մայիսի 3)։ «Մակեդոնիան թույլ է տալիս բժշկական մարիխուանայի վաճառքը դեղատներում»։ Balkan Insight։ Վերցված է 2016 թ․ նոյեմբերի 30
2. ↑  «Մակեդոնիա․ Երկրի խորհրդարանն օրինականացրեց բժշկական մարիխուանայի իրացումը»։ *Eurasia Review*
3. ↑  Kimberley L. Thachuk (2007)։ *Անդրազգային սպառնալիքները. Զենքի, թմրամիջոցների, մաքսանենգության և թրաֆիքինգի մասին*։ Greenwood Publishing Group։ էջեր 85–։ ISBN 978-0-275-99404-4
**«Հելիում»**, 2014 թվականին արտադրված դանիական կարճամետրաժ դրամատիկական կինոնկար։ Ռեժիսոր՝ Անդերս Վալտեր։

Սյուժե
------

Ալֆրեդը հիվանդանոցում գտնվող մի երիտասարդ տղա է, որը տառապում է չբացահայտված տերմինալի հիվանդությամբ։ Էնցոն, որը հիվանդանոցում պահակ է, աշխատանքի ընթացքում հանդիպում է Ալֆրեդին և երկուսն էլ ընկերանում են։ Էնցոն պատմում է Ալֆրեդին Հելիումից՝ Երկնքի գրավիչ այլընտրանքից, քանի որ Ալֆրեդը կարծում է, որ Դրախտը շատ ձանձրալի է։ Էնզոն Ալֆրեդին ասում է, որ Հելիում հասնելու համար նա թռչելու է օդային նավով, որը կիմանա նրան վերցնել իր կարմիր գնդակի շան պատճառով, որը Էնցոն արել է իր համար։

Ալֆրեդի հիվանդությունը վատանում է և նրան տեղափոխվում են մի բաժին, որի համար Էնցոն մուտք չունի։ Էնցոն թալանում է բաժին, բայց բռնում է բուժքրոջ կողմից և արգելում է տեսնել Ալֆրեդին։ Երբ Ալֆրեդի վիճակը վատանում է, Էնզոն հետաքրքրվում է, թե արդյոք նա ավելի է վատացնում տղայի համար։ Նա բարձրաձայնում է այս մտահոգությունները մի բուժքրոջ մասին, ասելով. «Ես կերակրում եմ նրան»։ Նա համաձայն չէ և ասում է Էնցոյին «Դու նրան հույս ես տալիս»։

Ալֆրեդն ավելի է վատանում և նրան հասանելիություն չունենալով՝ Էնզոն գրում է «Պատմության վերջը», որպեսզի բուժքույրը կարդա դա։ Քանի որ բուժքույրը պատրաստվում է կարդալ Ալֆրեդի վախճանը ավարտելու մասին, նա փոխում է իր միտքը և փոխարենը փնթփնթում է Էնցոյի վրա բաժանմունքում, որպեսզի ինքը իրեն պատմի մնացածի մասին։

Երբ նա պատմում է պատմությունը, ֆիլմը անցնում է Ալֆրեդի տեսակետով։ Առանց երկխոսության՝ նա ամբողջովին հագնված անկողնուց դուրս է գալիս և գնում պատուհանի մոտ։ Նրան սպասում էր հսկա ինքնաթիռը։ Նա քայլում է երկարաձգված սանդուղքով հիվանդանոցից մինչև ինքնաթիռը։

Դերերում
--------

* Պելե Ֆալկ Կրուսբեկը՝ որպես Ալֆրեդ։ Հոսպիտալացված երիտասարդ տղա՝ չբացահայտված տերմինալ հիվանդությամբ։
* Կասպեր Քրամփը՝ որպես Էնցո։ Պահակ հիվանդանոցում։
* Մարիջանա Յանկովիչը որպես բուժքույր։ Հոսպիտալում գտնվող բուժքույրը, ով պատասխանատու է Ալֆրեդի համար։

Մրցանակներ
----------

| Մրցանակ |
| --- |
| Մրցանակ | Ամսաթիվ և տարեթիվ | Կատեգորիա | Ստացողներ և թեկնածուներ | Արդյունք |
| Ակադեմիայի մրցանակ | Մարտի 2, 2014 թվական | Լավագույն կենդանի գործողությունների կարճամետրաժ ֆիլմ | Անդերս Ուոլթեր

Քիմ Մագնուսոն | Հաղթանակ |
|

Ծանոթագրություններ
------------------

1. 1 2 3  ČSFD (չեխերեն) — 2001.
2. 1 2 3 4  Freebase տվյալների վերբեռնում — Google.
3. 1 2  Դանիական ազգային ֆիլմագրություն
4. ↑  «2014 Oscar Nominations»։ *Oscars.com*։ հունվարի 16, 2013։ Արխիվացված է օրիգինալից հունվարի 10, 2013-ին։ Վերցված է փետրվարի 4, 2014  `|url-status=` պարամետրը գոյություն չունի (օգնություն)
5. ↑  «Oscars 2014 Winners: The Complete List»։ *The Hollywood Reporter*։ մարտի 2, 2014։ Վերցված է մարտի 9, 2014

Արտաքին հղումներ
----------------

* «Հելիում (ֆիլմ)»(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · FilmAffinity · Internet Movie Database · Rotten Tomatoes |

 |
**Կրայնայի մեղու** (սլովեն.՝ *Krajnska čbelica*), սլովեներեն առաջին բանաստեղծական ալմանախը, որի առաջին հատորը լույս է տեսել 1830 թվականի ապրիլի 30-ին, Լյուբլյանայում, 600 օրինակ տպաքանակով (Կրայնան պատմական մարզ է Սլովենիայի տարածքում)։ Մյուս հատորները հաջորդաբար տպագրվել են 1831, 1832, 1834 և 1848 թվականներին։ Ալմանախի հատորները խմբագրել է Միհա Կաստելիցը։ Համբավավոր հեղինակներից էին Ֆրանցե Պրեշերենը, Մատիյա Շոպը, Անդրեյ Սմոլեն... Ալմանախը հրատարակողներն իրենց առջև նպատակ էին դրել նպաստել ազգային զարթոնքին, ազգային ինքնագիտակցության բարձրացմանը, մայրենի լեզվով կրթությանը։ Եվ կարելի է ասել, որ ալմանախը ծառայել է նպատակին. արդեն իսկ առաջին հատորը մեծ հետաքրքրություն է առաջացրել սլովենյան մտավորականության շրջանում։ Տարիների ընթացքում Սլովենիայում, հետևելով *Krajnska čbelica*-ի օրինակին, լույս են ընծայվել այլևայլ ալմանախներ ևս։

Բանն այն է, որ ավստրիական կայսրությունում, որի կազմում այդ ժամանակներում գտնվում էր Սլովենիան, ազգային շարժումները, դրանց քաղաքական գործունեությունը խստորեն արգելվել, հետապնդվել են, բայց վարչակարգը որոշակի հանդուրժողականություն է ցուցաբերել ազգային մշակույթի դրսևորումների նկատմամբ։ Օգտվելով դրանից՝ սլովեն մտավորականները ջանացել են գրականության, կրթության միջոցով նպաստել ազգային ինքնագիտակցության արթնացմանն ու զարգացմանը և այդ գործում, որպես կանոն, գրաքննության հետ որևէ խնդիր չեն ունեցել։ Մինչդեռ, օրինակ, *Slavinja* գիտական ամսագրի տպագրությունն արգելվել է գրաքննության կողմից։

Ծանոթագրություններ
------------------

1. ↑  Krajnska čbelica
2. ↑  Na Gorenjskem v deželi Kranjski (96)
3. ↑  Šavc Urška։ «Krajnska čbelica» [The Carniolan Bee]։ *DEDI - enciklopedija naravne in kulturne dediščine na Slovenskem* (Slovenian)։ Վերցված է 30 April 2015
4. ↑  Krajnska čbelica. Zheterte bukvize
5. ↑  Krajnska čbelica

Արտաքին հղումներ
----------------

* 

|  |  |
| --- | --- |
|  | *The Carniolan Bee*(Krajnska čbelica) Վիքիպահեստում |

* *Kranjska čbelica* on-line (Digitalna knjižnica Slovenije)
* Krajnska čbelica, 2, 1831  Archived 2009-12-14 at the Wayback Machine.
* Krajnska čbelica, 3, 1832  Archived 2009-12-14 at the Wayback Machine.
* Krajnska čbelica, 4, 1833  Archived 2009-12-14 at the Wayback Machine.
* Krajnska čbelica, 5, 1848  Archived 2009-12-14 at the Wayback Machine.
**Լիբուռնի շրջան** (ֆր․՝ Arrondissement de Libourne), վարչական շրջան Ֆրանսիայում՝ Նոր Ակվիտանիա երկրամասի Ժիրոնդ դեպարտամենտում։ Հյուսիսում սահմանակից է Ծովամերձ Շարանտի դեպարտամենտի Ժոնզակի շրջանին, արևելքում՝ Դորդոյն դեպարտամենտի Պերիգյո և Բերժերակ շրջաններին, հարավում՝ Լանգոնի շրջանին, արևմուտքում՝ Բորդոյի, հյուսիս-արևմուտքում՝ Բլայի շրջանին։ Ունի 129 համայնք։ Զբաղեցնում է 1282,9 քառակուսի կիլոմետր տարածք, 2016 թվականի տվյալներով բնակչության թվաքանակը եղել է 154․067։ Շրջանի սուպրեֆեկտուրան (վարչական կենտրոնը) Լիբուռն քաղաքն է, որը նաև շրջանի խոշորագույն բնակավայրն է։

Պատմություն
-----------

Լիբուռնի շրջանը կազմավորվել է 1800 թվականին։

2015 թվականին Ֆրանսիայում տեղի ունեցած կանտոնների վերակազմավորման արդյունքում Լիբուռնի շրջանում ձևավորվել են հետևյալ կանտոնները․

* Բրան/Branne
* Կաստիյոն լա Բատայ/Castillon-la-Bataille
* Կուտրա/Coutras
* Ֆրոնսակ/Fronsac
* Գյուիտր/Guîtres
* Լիբուռն/Libourne
* Լյուսակ/Lussac
* Պյուժոլ/Pujols
* Սենտ Ֆուա լա Գրանդ/Sainte-Foy-la-Grande

Տես նաև
-------

* Ֆրանսիայի շրջանների ցանկ

Ծանոթագրություններ
------------------

1. ↑  Populations légales 2021 — The National Institute of Statistics and Economic Studies, 2023.
2. ↑  «Comparateur de territoire, géographie au 01/01/2019»։ INSEE։ Վերցված է 2019 թ․ սեպտեմբերի 30
3. ↑  Historique de la Gironde
4. ↑  «Populations légales 2012: 33 Gironde»։ INSEE։ December 2014

Արտաքին հղումներ
----------------

* Libourne sobre el Instituto Nacional de Estadística y de Estudios Económicos de Francia (INSEE, ֆրանսերեն)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
Սեպտիմուս Սևերիուսի կամարը Լեպտիս Մագնայում
**Լեպտիս Մագնա** (արաբ․՝ لَبْدَة‎‎ *Լաբդահ*) նաև **Լեկտիս Մագնա**, **Լպքի**, **Նեապոլիս**, **Լեբիդա** կամ **Լեբդա**, Հռոմեական Կայսրության հայտնի քաղաք, որը ներկայումս գտնվում է Լիբիայի տարածքում։ Քաղաքի ավերակները գտնվում են Խոմսում, Տրիպոլիից 130 կմ արևելք, ծովափին, որտեղ Վադի Լեբդան թափվում է ծովը։ Այս տարածքը Միջերկրական ծովի ամենալավ պահպանված և այցելվող հին հռոմեական քաղաքն է։

Պատմություն
-----------

Այս բնակավայրը հիմնադրվել է փյունիկյան գաղթականների կողմից, հավանաբար մ․թ․ա․ 1000 թվականին, որոնք էլ տարածքն անվանել են Լպքի։ Հռոմեական տիրապետության տակ, հատկապես Սեպտիմիոս Սևերոսի գահակալության տարիներին՝ մ․թ․ 2-րդ դարում բնակավայրը վերակառուցվեց։ Այս ժամանակաշրջանին է վերաբերում նավահանգստի վերակառուցումը և հասարակական նոր կենտրոնի շինարարությունը։

Ճարտարապետություն
-----------------

Տեղանքի պայմաններով կանոնավոր սկզբունքով կառուցապատված Լեպտիս Մագնայի հատակագիծը ասիմետրիկ է։ Այսպիսի կառուցվածք ունեն նաև հասարակական շատ շենքերը՝ հին ու նոր ֆորումները, թերմերը, թատրոնը և այլն։

Փողոցների կանոնավոր ցանցով պատված քաղաքատարածության կենտրոնում կողք կողքի տեղադրված են թատրոնը, շուկան, իսկ քաղաքի հարավարևելյան կողմում նոր ֆորումն ու թերմերը։ Նոր ֆորումը երկու ճակատներից ունի կիասսշրջանաձև մասեր, որոնք հիշեցնում են Տրայանոսի ֆորումը Հռոմում։ Բազիլիկայի հակադիր կողմում, բարձր պատվանդանի վրա տեղավորված էր տաճարը։

Լեպտիս Մագնայի բոլոր կառուցվածքները, այդ թվում Տիմգադինը իրականացված են բնական խոշոր քարերով։

Ծանոթագրություններ
------------------

1. ↑  «لَبْدَة Libya»։ Վերցված է 2010 թ․ սեպտեմբերի 6 .
2. ↑  «Archaeological Site of Leptis Magna»։ *World Heritage List*։ UNESCO։ Վերցված է 2013 թ․ մարտի 14
3. ↑  Birley, Anthony Richard (1971) *Septimius Severus* Eyre and Spottiswoode, London, page 2, ISBN 0-413-26900-0
4. ↑  Վարազդատ Հարությունյան, Հին աշխարհի ճարտարապետություն (խմբ. Մ․ Գ․ Գասպարյան), Երևան, «Լույս հրատարակչություն», 1978, էջ 207 — 319 էջ։

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Մեծ նորվեգական · Ուղղափառ · Treccani · Universalis |
|  |
| 

|  Չափորոշչային վերահսկողություն |
| --- |
|  |
| BAV: ADV10536802 · BNF: 120762613 · GND: 4111264-7 · NKC: ge644114 · SUDOC: 029057051 · VIAF: 229742148 · WorldCat VIAF: 229742148 |

 |

 |
'*Կրեստովայա**, հայտնի է նաև, որպես*** **Ուրյանդա *կամ****Ուրյանդա-Իսար* (ուկրաիներեն՝ Крестова), լեռ Ղրիմ թերակղզու հարավային ափին։ Գտնվում է Յալթայի քաղաքային խորհրդի մաս կազմող Օրեանդա քաղաքում՝ ծովի մակարդակից 204 մետր բարձրության վրա։

1965 թվականից ունի բնության հուշարձանի կարգավիճակ։ Հուշարձանի տարածքը կազմում է 7 հեկտար։

Կրեստովայան Ղրիմի լեռների մաս է կազմում։ Լեռները կազմված են վերին յուրայի դարաշրջանի կրաքարերից։ Վերջիններս բնութագրվում էին ելակ ի թփերի առատությամբ։ Լեռնալանջերին աճում են գիհիի և խնկենու անտառներ, ուր պահպանվել են 500-700 տարեկան ծառեր։

Վերնամասում կան բազմաթիվ ժայռեր։ Հին ժամանակներում այստեղ է գտնվել Տաուրիան գյուղը, որը մինչ օրս շարունակում է պահպանվել գերեզմանոց։

Կրեստովայա լեռան անվանումը կապված է 1837 թ. սեպտեմբերի 30-ին Ռուսաստանի կայսրուհի Ֆյոդորովնայի կատարած ուխտագնացության հետ։ Ռուսական կայսրուհին լեռը բարձրացել է գեներալ-ֆելդմարշալ Միխայիլ Վորոնցովի և Ելիզավետա Վորոնցովայի հետ։ Նրանք լեռան գագաթին գտել են փայտե խաչ, որն էլ հայտնի դարձրեց լեռը։

1955 թ. այստեղ անց է կացվել ԽՍՀՄ առաջին լեռնամագլցման առաջնությունը։

Տես նաև
-------

* Ղրիմի լեռներ

Ծանոթագրություններ
------------------

1. ↑  *Znakomʹtesʹ--Krym udivitelʹnyĭ! : putevoditelʹ po gorodam i okrestnosti︠a︡m*։ RuBin։ 2006 թ․ հունվարի 1։ ISBN 9669615852
*Վիքիպեդիայում կան հոդվածներ Թոփչյան ազգանունով այլ մարդկանց մասին։*

**Կառլեն Խաչատուրի Թոփչյան** (փետրվարի 14, 1937(1937-02-14), Լենինական, Հայկական ԽՍՀ, ԽՍՀՄ - ապրիլի 11, 2017(2017-04-11), Երևան, Հայաստան), հայ դաշնակահար, մանկավարժ։ ՀՀ վաստակավոր արտիստ (1977), պրոֆեսոր (2002)։

Կենսագրություն
--------------

Ծնվել է 1937 թվականին Գյումրիում։

1951-54 թվականներին սովորել է Երևանի Ռոմանոս Մելիքյանի անվան երաժշտական ուսումնարանում, ավարտել Գյումրու Կարա-Մուրզայի անվան երաժշտական ուսումնարանի, 1960 թվականին՝ Երևանի պետական կոնսերվատորիայի (Ռ. Անդրիասյանի դասարան) դաշնամուրի բաժինները։ 1958–1962 թվականներին եղել է Երևանի օպերայի և բալետի թատրոնի, իսկ 1962–1978 թվականներին՝ Հայաստանի պետական երգչախմբի կոնցերտմայստեր։ 2002 թվականից պրոֆեսոր է։

1978–1981 թվականներին ապրել է Եգիպտոսում։

1981–2017 թվականներին դասավանդել է Երևանի պետական մանկավարժական համալսարանում որպես նվագարանների ամբիոնի վարիչ։ 1868-2006 թվականներին եղել է Երևանի պետական մանկավարժական համալսարանի գործիքային ամբիոնի վարիչ։ Գոհար Գասպարյանի, Պավել Լիսիցյանի, Զարուհի Դոլուխանյանի, Միհրան Երկաթի, Մարիա Բիեշուի, Ժ. Հեյնե-Վագներեի, Լուսինե Զաքարյանի և ուրիշների հետ որպես կոնցերտմայստեր շրջագայել է մի շարք երկրներում։

Կազմել և հրատարակել է դաշնամուրի ձեռնարկներ («Երաժշտական երկերի քրեստոմատիա», 1998, համահեղինակ՝ Հ. Իսպիրյան, «Հայկական մեղեդիների մշակումներ և փոխադրումներ դաշնամուրի համար», 2008, «Դաշնամուրի ձեռնարկ երաժշտական դպրոցների I–VII դասարանների համար», 1998)։

Ծանոթագրություններ
------------------

1. 1 2  https://arar.sci.am/dlibra/publication/351713/edition/324013/content էջ 266
2. 1 2  Կյանքից հեռացավ պրոֆեսոր Կարլեն Թոփչյանը
3. ↑  «Կյանքից հեռացավ պրոֆեսոր Կարլեն Թոփչյանը»։ *aspu.am*։ Վերցված է 2023 թ․ հունվարի 30

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ երաժշտության հանրագիտարանից», որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։ |
Արքայազն Բերտի Ուելսցուն նվիրված ծաղրանկար, որտեղ արքայազնը պատկերված է Լը Շաբանե հասարակաց տանը՝ մանրավաճառների շրջապատում։ Տպագրվել է *L’indiscret* թերթում 1903 թվականին։
**Լը Շաբանե** կամ **Շաբանե** (ֆր.՝ *Le Chabanais*), Փարիզի ամենաշքեղ և հայտնի հասարակաց տներից մեկը, որը գործել է 1878-1946 թվականներին։ 1946 թվականին Ֆրանսիայում հասարակաց տների գործունեությունը օրենսդրությամբ արգելվել է։ Տեղակայված է եղել Փարիզի կենտրոնում, Լուվրի հարևանությամբ՝ *12 rue Chabanais* հասցեով։

Հիմնադրվել է իռլանդուհի Մադամ Քելլի կողմից, ով լավ կապեր է ունեցել Փարիզի հեղինակավոր Ժոկեյի ակումբ (ֆր.՝ Jockey-Club de Paris) էլիտար հաստատության անդամների հետ։ Հաստատության բաժնետոմսերը վաճառվել են հարուստ անանուն ներդրողների։ Միջոցների ընդհանուր ծավալը, որը ներդրվել է հասարակաց տան աշխատանքների մեկնարկի և զարգացման համար, կազմել է 1,7 միլիոն ֆրանսիական ֆրանկ։ Սենյակներից յուրաքանչյուրը կահավորված է եղել համապատասխան ոճով՝ ճապոնական, մավրիտանական, հնդկական, չինական և այլն։ Անհրաժեշտ է նշել, որ ճապոնական ոճով կահավորված սենյակի նախագիծը և դիզայնը մրցանակ է շահել 1900 թվականին տեղի ունեցած Համաշխարհային ցուցահանդեսի ժամանակ։

Հասարակաց տան ներքին պատերը զարդարված են եղել Անրի դը Տուլուզ-Լոտրեկի կտավներով։ Վերջինս եղել է հաստատության հաճախորդներից մեկը։ Հատուկ Լե Շաբանեի համար նկարիչը ստեղծել է 16 մեծ կտավներ։ Հասարակաց տան հաճախորդներից մեկն էլ եղել է Գի դը Մոպասանը, ով այնքան էր հավանում մավրիտանական ոճով կահավորված սենյակը, որ դրա կրկնօրինակը կառուցեց իր առանձնատանը։ 1880-1890-ական թվականներին հասարակաց տան մշտական հաճախորդ է եղել արքայազն Բերտի Ուելսացին, ով հետագայում դարձել է Մեծ Բրիտանիայի թագավոր։ Հաստատության սենյակներից մեկը նախատեսված է եղել միայն նրա համար, անկողնու վրա կախված է եղել արքայազնի զինանշանը։ Սենյակը հայտնի է եղել նաև իր մեծ պղնձե լվացարանով, որն ուներ կնոջ դեմքով կարապի տեսք։ Ապագա թագավորն այն կիրառում էր շամպայնով լողանալու համար։ 1951 թվականին, հասարակաց տան փակվելուց հետո, Սալվադոր Դալին գնել է այդ պղնձե լվացարանը 112 000 ֆրանկով։

Եղել են դեպքեր, երբ ֆրանսիական կառավարությունը օտարերկրյա պետությունների ղեկավարների այցելությունների օրակարգում մտցրել է այց Լե Շաբաներ՝ պաշտոնական փաստաթղթերում, որպես կանոն, այն ներկայացնելով որպես «այց Սենատի նախագահին»։

1920-ական թվականների կեսերին «Մեկ երկու երկու» հասարակաց տան հայտնվելուց հետո՝ Շաբանեն կորցրեց Փարիզի գլխավոր և ամենաշքեղ հասարակաց տան տիտղոսը։ Սակայն այն շարունակել է գոյություն ունենալ և մեծ պահանջարկ վայելել։ Փարիզի ֆաշիստական բռնազավթման ժամանակ՝ օկուպացիոն իշխանությունների որոշմամբ պահպանվել են 20 հասարակաց տներ, այդ թվում նաև Լե Շաբանեն։ Հասարակաց տունը իր գործունեությունը դադարեցրել է 1946 թվականին՝ Ֆրանսիայում հասարակաց տների և սփոփման կայանների փակման մասին որոշման ընդունումից հետո։

Ներկայումս հասարակաց տան շենքում գտնվում է բազմաբնակարան շենք, որտեղ տեղակայված է թանգարան՝ նվիրված Ֆրանսիայի գլխավոր հասարակաց տան 50-ամյա պատմությանը։

Տես նաև
-------

* Մեկ երկու երկու
* Սֆինքս (հասարակաց տուն)

Ծանոթագրություններ
------------------

1. ↑  eleonorar (2014-08-10)։ «Le Chabanais»։ *По невозможному тоска.*։ Վերցված է 2018-06-24

Արտաքին հղումներ
----------------

* Фотографии борделя времен его работы.
**Կրետեի պաշտպանության թանգարան** (հունարեն՝ Μουσείο Μάχης Κρήτης και Εθνικής Αντίστασης), մունիցիպալ և պատմական թանգարան է` նվիրված Երկրորդ համաշխարհային պատերազմին Կրետեի պաշտպանությանը և Կրետեի հայտնի դիմադրությանը։ Այն տեղակայված է Հերակլիոնի հնագիտական թանգարանի մոտ, Հունաստանի Կրետե կղզու վրա գտնվող Հերակլիոն քաղաքում։

Այն հիմնադրվել է Հերակլիոնի քաղաքապետարանի կողմից, 1994 թվականի մայիսին։ Թանգարանի նպատակն է հավաքել, պահպանել և ցուցադրել մասունքներ 1941-1945 թվականների ժամանակաշրջանից համապատասխան եղանակով, ինչպես նաև` փաստաթղթավորել և տարածել տեղեկատվությունը Կրետեի ճակատամարտի ընթացքում ժողովրդական պայքարի և դրան հաջորդած գերմանա-իտալական օկուպացիայի մասին։

Անցյալի մի շարք նյութական վկաներ ներկայացնելուց բացի, թանգարանի նպատակն է հետաքրքրություն և հարգանք զարգացնել Կրետեի պատմության համար։

Ծանոթագրություններ
------------------

1. ↑  «Museum of the Battle of Crete and the National Resistance»։ *gtp.gr*։ Վերցված է 1 February 2021
2. ↑  «The Battle of Crete and National Resistance Museum»։ *heraklion.gr*։ Վերցված է 1 February 2021

Արտաքին հղումներ
----------------

* Hellenic Ministry of Culture and Tourism Archived 2009-02-14 at the Wayback Machine.
* City of Herakleion
**«Կոմպիլյատորներ. սկզբունքներ, տեխնոլոգիաներ և գործիքներ»** (անգլ.՝ «Compilers: Principles, Techniques, and Tools»), Ալֆրեդ Վ. Ահոյի, Ռավի Սեթիի և Ջեֆրի Դ. Ուլմանի կողմից գրված կոմպիլյատորների կառուցման տեսության դասական դասագիրք, որը նաև հայտնի է որպես **«Վիշապի գիրք»** (անգլ.՝ Dragon Book), քանի որ շապիկին պատկերված են վիշապ և ասպետ)։ Այն երբեմն կոչվում է «Կարմիր վիշապի գիրք», ի տարբերություն Ահոյի և Ուլմանի նախորդ՝ «Կոմպիլյատորների կազմման սկզբունքները» (1977) գրքի, որը կոչվում է «Կանաչ վիշապի գիրք», քանի որ շապիկին պատկերված էր կանաչ վիշապ։

Գիրքն անդրադառնում է բառապաշարային, շարահյուսական և իմաստային վերլուծությանը, կոդի ստեղծմանը և օպտիմալացմանը, ինչպես նաև տիպերի ստուգմանը։ Բոլոր տեսական հասկացությունները ուղեկցվում են կոդի մեծ թվով օրինակներով՝ սկսած ամենապարզ մեկ անցումով կոմպիլյատորից մինչև ավելի ու ավելի բարդ ձևավորումներ։

Այն նաև պարունակում է լեքսիկական անալիզատորների (Lex), քերականական վերլուծիչների (Yacc) և EQN տեքստի նախապրոցեսորի օգտագործման նկարագրությունը, ինչպես նաև հեշ ֆունկցիաների օգտագործման և ստեղծման լավ նկարագրություն։

Այս գրքի հիման վրա հեղինակները դասավանդել են ինչպես ներածական, այնպես էլ հիմնական դասընթացներ AT&T Bell Laboratories, Կոլումբիայի, Փրինսթոնի և Սթենֆորդի համալսարանների բակալավրիատի և մագիստրատուրայի ուսանողներին։

* *Անգլերեն հրատարակություն.* Aho, Sethi, Ullman, Compilers: Principles, Techniques, and Tools, Addison-Wesley, 1986. ISBN 0-201-10088-6
* Ռուսական հրատարակություն. Альфред Ахо, Рави Сети, Джеффри Ульман. Компиляторы. Принципы, технологии, инструменты. Издательство Вильямс, 2001. ISBN 5-8459-0189-8

Երկրորդ հրատարակություն
-----------------------

Գրքի նոր (երկրորդ) անգլերեն հրատարակությունը՝ վերանայված և ընդլայնված, լույս է տեսել 2006 թվականի օգոստոսին։ Ավելացվել են մի քանի նոր գլուխներ, այդ թվում՝ Java կոմպիլյատորի ավարտված սկզբնական փուլի օրինակ։ Զգալիորեն ընդլայնվել է կոդի օպտիմալացման մեթոդների նկարագրությունը։

Շարունակելով իր նախորդների ավանդույթը՝ գրքի երկրորդ հրատարակության շապիկին նույնպես պատկերված են ասպետ և վիշապ։ Այս հրատարակությունը ոչ պաշտոնապես հայտնի է որպես **«Մանուշակագույն վիշապ»**։ Չորրորդ համահեղինակը Մոնիկա Լամն էր։

Ծանոթագրություններ
------------------

1. ↑  Aho, Sethi, Ullman, *Compilers: Principles, Techniques, and Tools*, Addison-Wesley, 1986. 0-201-10088-6
2. ↑  «The Top 9 1/2 Books in a Hacker's Bookshelf»։ Վերցված է 23 October 2010
3. ↑  Alex Martelli, Anna Martelli Ravenscroft, David Ascher (2005)։ *Python cookbook*։ O'Reilly Media։ էջ 587։ ISBN 978-0-596-00797-3։ Վերցված է 21 October 2011
4. ↑  Ian Stephenson (2005)։ *Production rendering: design and implementation*։ Springer։ էջ 139։ ISBN 978-1-85233-821-3։ Վերցված է 21 October 2011
5. 1 2  Mad Macz (January 2002)։ *Internet Underground: The Way of the Hacker*։ PageFree Publishing, Inc.։ էջ 219։ ISBN 978-1-930252-53-0։ Վերցված է 21 October 2011

Արտաքին հղումներ
----------------

* *Альфред В. Ахо, Моника С. Лам, Рави Сети, Джеффри Д. Ульман* Компиляторы: принципы, технологии и инструментарий = Compilers: Principles, Techniques, and Tools. — 2 изд. — М.: Вильямс, 2008. — ISBN 978-5-8459-1349-4
* Подробное описание книги на сайте издательства
**Կարոլին Էմիլի "Լիլի" Բլիքեր** (հոլ.՝ Caroline Emilie Bleeker, հունվարի 17, 1897(1897-01-17), Միդդելբուրգ, Նիդերլանդներ - նոյեմբերի 8, 1985(1985-11-08), Zeist, Ուտրեխտ, Նիդերլանդներ), հոլանդացի ֆիզիկոս, ով հայտնի է գիտական գործիքների նախագծման և արտադրության իր աշխատանքներով։

Կենսագրություն
--------------

Լիլի Բլիքերը ծնվել է 1897 թվականին Ջոն Լամբերտ Բլիքերի և Մարթա Գերհարդինա Դյոհնեի ընտանիքում։ Եղել է ընտանիքի հինգ երեխաներից կրտսերը։ Մեծացել է հոլանդական Միդլբուրգ քաղաքում։ Հաճախել է Պիտերստրատի ավագ դպրոց։ Դասավանդել է միջնակարգ դպրոցում, որպեսզի կարողանա սովորել Ուտրեխտի համալսարանում։ 1919-1926 թվականներին եղել է Ուտրեխտի համալսարանի ֆիզիկայի լաբորատորիայի գլխավոր ասիստենտ, 1926 թվականի հունվարի 1-ին դարձել է միակ գլխավոր ասիստենտը։ Ֆիզիկական գիտությունների դոկտորի աստիճան ստացել է Ուտրեխտի համալսարանից` պաշտպանելով ալկալոիդների սպեկտրի վերաբերյալ թեզ։

Գործունեություն
---------------

Գիտական աստիճան ստանալուց հետո Բլիքերը ծավալել է խորհրդատվական գործունեություն նախ իր հյուրասենյակում, ապա գործարանի փոքրիկ սենյակում։ Գիտական և օպտիկական սարքավորումների ստեղծման համար բացել է գործարան։ Մինչև 1936 թվականը ընկերության ուշադրության կենտրոնում է եղել լաբորատորիայի և բարձր ճշգրտության էլեկտրական չափման գործիքների համար սարքավորումների արտադրությունը։ 1936 թվականին Բլիքերը որոշել է բացել օպտիկական արտադրամաս, 1937 թվականին սկսել է արտադրել օպտիկական գործիքներ։ Բլիքերի արտադրությունը Նիդերլանդներում գլխավորել է նախկինում գոյություն չունեցող օպտիկական արտադրությունը։ 1938 թվականին Բլիքերը բանակցություններ սկսեց հոլանդական ռազմական ընկերությունների հետ՝ նրանց համար հեռադիտակներ արտադրելու համար։ 1940 թվականին, երբ Նիդերլանդները ներգրավվում է Երկրորդ համաշխարհային պատերազմի մեջ, Բլիքերը դադարեցնում է հեեռադիտակների արտադրությունը, քանի որ չի ցանկանում գերմանական բանակի համար արտադրանք ստեղծել։ Սակայն նա ամբողջ արտադրությունը չի դադարեցնում։ Նա հոլանդական համալսարանների և նրանց ուսանողների համար արտադրում է մանրադիտակներ։ Բլիքերը իր գործարանում թաքցրել է հրեաների, սակայն 1944 թվականին ինչ որ մեկը գերմանական իշխանություններին հայտնել է այդ մասին։ Բլիքերը կարողացել է օգնել թաքնված հրեաներին փախչել և ամուսնու հետ ստիված է եղել թաքնվել։ Այդ ժամանակաշրջանում նրա գործարանը փակվել է։ Պատերազմի ավարտից հետո Բլիքերը բացել է նոր գործարան, որն 
առաջինն է արտադրել Ֆրից Ցերնիկեի ստեղծած փուլացայտուն մանրադիտակները։

Հիշատակ
-------

Ուտրեխտի համալսարանի շենքերից մեկն անվանվել է Բլիքերի անունով։

Ծանոթագրություններ
------------------

1. 1 2  Biografisch Portaal — 2009.
2. 1 2 3 4
3. 1 2
4. 1 2  Mathematics Genealogy Project — 1997.
5. 1 2 3  Van Ginkel Gijs։ «BINOCULARS MADE IN HOLLAND: BLEEKER»
6. 1 2 3 4 5 6  Haines Catharine M. C. (2001 թ․ հունվարի 1)։ *International Women in Science: A Biographical Dictionary to 1950* (անգլերեն)։ ABC-CLIO։ ISBN 9781576070901
**Լիա Քեբեդի** (ամհարերեն՝ ሊያ ከበደ, անգլ.՝ Liya Kebede), եթովպիացի սուպերմոդել, դերասանուհի, դիզայներ։

2005 թվականից հանդիսանում է Առողջապահության համաշխարհային կազմակերպության Մոր և մանկան առողջության հարցերով դեսպան։

Կենսագրություն
--------------

Լիա Քեբեդեն ծնվել է Եթովպիայի Ադիս Աբեբա քաղաքում, 1978 թվականի մարտի 1-ին։ Նա ազգությամբ ամհարա է և հանդիսանում է ընտանիքի միակ դուստրն է, ունի չորս եղբայր։

Դպրոցական տարիներից Լիան երազել է մոդելային բիզնեսի մասին։ 15 տարեկանում նրա լուսանկարն առաջին անգամ հայտնվել է ամսագրի շապիկին։ Ուսումն ավարտելուց հետո նա տեղափոխվել է Ֆրանսիա, այնուհետև՝ ԱՄՆ։

1995 թվականից սկսել է նկարահանվել գովազդներում, իսկ մեկ տարի անց՝ նորաձևության ցուցադրություններում։ 2005 թվականի գարնանը և ամռանը նրա լուսանկարը տպագրվել է «Վոգ» կանանց նորաձևության մասին ամերիկյան հրատարակության շապիկին։ Ֆորբս ամերիկյան ֆինանսատնտեսական ամսագիրի տվյալներով 2007 թվականին նրա անունը դասվել է ամենաբարձր վարձատրվող մոդելների ցանկի 11-րդ հորիզոնականում։

Նկարահանվել է «Զենքի բարոն», Կեղծ գայթակղություն, «Անապատի ծաղիկը», «Սև ոսկի», «Ջունգլիների կանչը։ Փնտրում եմ Մարսուպիլամին», «Կապիտալ», «Լավագույն առաջարկ» և այլ հայտնի ֆիլմերում։

Լիան հիմնել է «Լիա Քեբեդե» հիմնադրամը, որի առաքելությունն է նվազեցնել մայրական, նորածինների և երեխաների մահացությունը Եթովպիայում և ամբողջ աշխարհում։ Առողջապահական կենտրոնում, որի հետ աշխատել է իր հիմնադրամը, հիվանդանոցային ծննդաբերությունները 12 ամսվա ընթացքում աճել են ավելի քան 50%-ով։

Անձնական կյանք
--------------

2000-2013 թվականներին Լիան ամուսնացած է եղել Քեսի Քեբեդեի հետ։ Զույգը բաժանվել է 2013 թվականին, իսկ 2015 թվականին ամուսնալուծվել։ Նրանք ունեն երկու երեխա։

Ծանոթագրություններ
------------------

1. ↑  *Deutsche Nationalbibliothek* Record #140937757 // Gemeinsame Normdatei (գերմ.) — 2012—2016.
2. ↑
3. ↑  «Liya Kebede: Model, Mother, Actress, Designer, Activist»։ 30 April 2019
4. ↑  «The model of perfection»։ *CNN*։ June 11, 2007
5. ↑  Clinton, Chelsea (30 October 2013)։ «Models and Philanthropists Liya Kebede and Christy Turlington Burns Are Glamour Women of the Year for 2013»։ Վերցված է 24 November 2013
6. ↑  Mohr Ian (31 May 2015)։ «Model's Split from husband finally made public»։ *Page Six*

Արտաքին հղումներ
----------------

* Liya Kebede

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Movie Database · ԿինոՊոիսկ · WikiTree |
|  |
| 

|  Չափորոշչային վերահսկողություն |
| --- |
|  |
| BIBSYS: 11066200 · BNE: XX5059746 · BNF: 16261565s · CONOR: 263973987 · GND: 140937757 · ISNI: 0000000121490457 · LCCN: no2011104799 · NKC: pag2015859632 · NTA: 329479024 · SUDOC: 149876491 · VIAF: 120204199 · WorldCat VIAF: 120204199 |

 |

 |
**Հեյնո Էնդեն** (դեկտեմբերի 13, 1959(1959-12-13), Տալլին, Էստոնական ԽՍՀ, ԽՍՀՄ), հանգստի անցած էստոնացի պրոֆեսիոնալ բասկետբոլիստ, որը հիմնականում խաղացել է հարձակվող պաշտպանի դիրքում։

Կարիերա բասկետբոլում
--------------------

Նրա առավել ուշագրավ նվաճումներից են 1982 թվականին Կոլումբիայի մայրաքաղաք Բոգոտայում ԽՍՀՄ թիմի կազմում բասկետբոլի աշխարհի առաջնությունում հաղթելը և նույն թիմի հետ Եվրոպայի 1983, 1985 և 1987 թվականների առաջնություններում ոսկե, արծաթե և բրոնզե մեդալների արժանանալը։ «ԲԿՄԱ Մոսկվա» թիմի կազմում երկու անգամ արժանացել է Խորհրդային Միության չեմպիոնի կոչմանը և որպես խաղացող ավարտել իր պրոֆեսիոնալ կարիերան 1996 թվականին՝ Ֆինլանդիայում մեկ մրցաշրջան «Տամպերեեն Պյուրինտո» թիմի կազմում անցկացնելուց հետո։ Խաղային կարիերան թողնելուց հետո մարզել է Էստոնիայի տարբեր թիմեր, այդ թվում՝ Էստոնիայի բասկետբոլի ազգային հավաքականը 2001-2004 թվականների ընթացքում։ Որպես գլխավոր մարզչի նրա լավագույն արդյունքը 2000 թվականի օլիմպիական արծաթի նվաճումն էր, երբ հաղթել են Ֆրանսիայի տղամարդկանց ազգային հավաքականին, ինչպես նաև առաջին խաղը և հաղթանակը Տալլինի «Սակու Սուուրհալ» մարզահամերգային դահլիճումում։ 2001 թվականի խաղն ավարտվել է 64-59 հաշվով։

Անձնական կյանք
--------------

Հեյնո Էնդենը ռուս գեղարվեստական մարմնամարզորդուհի Գալինա Բելոգլազովայից որդի ունի՝ Էնթոնի Էնդենը, որը նաև ազգային մակարդակով բասկետբոլ է խաղացել Էստոնիայի տարբեր թիմերում։ Մոսկվայում անցկացրած տարիներից ի վեր թիմակից Անդրեյ Լոպատովի ու հոկեյիստ Իգոր Լարիոնովի հետ լավ ընկերներ են։ Ներկայումս Տալլինում քրոջ՝ Պիլլի Էնդենի հետ աշխատեցնում է «Նիկոլայ» խորտկարանը։

Ակումբային նվաճումներ
---------------------

«ԲԿՄԱ Մոսկվա»

* ԽՍՀՄ բասկետբոլի պրեմիեր լիգա 1984, 1988
	+ Երկրորդ հորիզոնական 1985, 1986, 1987

Տես նաև
-------

* Բասկետբոլի աշխարհի առաջնություն 1982
* Եվրոպայի բասկետբոլի առաջնություն 1983
* Եվրոպայի բասկետբոլի առաջնություն 1985
* Եվրոպայի բասկետբոլի առաջնություն 1987

Ծանոթագրություններ
------------------

1. 1 2  Էստոնական մարզական կենսագրական բառարան (эст.)
2. ↑  Pahv, Peep. "Heino Enden - Hall of Fame Archived 2012-03-16 at the Wayback Machine.". *Postimees*. 1 June 2009. Accessed 1 April 2012. (et)
3. ↑  profile at Archived 2016-03-04 at the Wayback Machine. *FIBA.com*. Accessed 1 April 2012.
4. ↑  Ranne, Raul. "Viimne maailmameister" Archived 2012-03-18 at the Wayback Machine.. *Neljas.ee*. 18 November 2008. Accessed 1 April 2012. (et)
5. ↑  Paju Tarmo (հունվարի 21, 2002)։ «Enden muudkui võidab»։ *Õhtuleht*։ Վերցված է ապրիլի 1, 2012
6. ↑  Kaupmees Greta (մարտի 6, 2003)։ «Üksikisa elu algab nagu filmis «Kolm meest ja beebi» | Elu»։ *elu.ohtuleht.ee*։ Վերցված է 2020-04-30
7. ↑  Rosen Britt (մարտի 18, 2013)։ «Basketball hero in pie business, warns against addiction»։ *Postimees in English*։ Վերցված է մարտի 18, 2013
**«Կատակերգական դրամա»** (անգլ. comedy-drama), տրագիկոմեդիայի ժամանակակից ենթաժանր, որը առաջին հերթին տարածված է հեռուստատեսության շրջանում։ Ֆորմատը վերաբերվում է այն սերիալներին, որոնք սերտորեն համատեղում են կատակերգություն և դրամա ժանրերը։

Ձևաչափը ստեղծվել է 1980-ականներին կեսերին ամերիկյան հեռուստատեսությունում։ Ավելի վաղ հեռուստատեսության մեջ բավականին խիստ բաժանում կար սերիալների մեկ ժամ տևողությամբ դրամայով և կես ժամ տևողությամբ, հիմնականում ընտանեկան սիթքոմներով։ Վառ օրինակ է հանդիսանում մեկ ժամ տևողությամբ «Moonlighting» հեռուստասերիալը՝ դառնալով պատմության մեջ առաջինը, որը առաջադրվել էր Ամերիկյան ռեժիսորների Գիլդիայի մրցանակի և դրամատիկական, և կատակերգական անվանակարգերում։ Կես ժամ տևողությամբ հեռուստասերիալների վառ օրինակ է հանդիսանում քննադատների սիրելի՝ «Մոլլի Դոդի ցերեկները և գիշերները» շոուն՝ դառնալով առաջին սիթքոմներից մեկը, որը նկարահանվել է մեկ տեսախցիկով և առանց ենթակադրային ծիծաղի։ Ոչ բոլոր քննադատները գնահատեցին նոր ձևաչափը՝ հավատարիմ մնալով դրամայի և սիթքոմի առանձնացման ավանդույթներին։

Հաճախակի մոլորության պատճառն այն է, որ դրամեդը մեկ ժամ տևողություն ունի։ Կարճաժամկետ գոյություն ունեցող «Frank's Place» (1987-1988) հեռուստասերիալը, որպես սիթքոմ, անդրադառնում էր ռասայական լուրջ խնդիրների։ Ձևաչափը հիմնական հաջողության է հասել 2000-ական թվականներին՝ «Հուսահատ տնտեսուհիները» (2004-2012) և դրան հաջորդող «Ugly Betty» (2006-2010), «Dirty Sexy Money» (2007-2009), «Pushing Daisies» (2007-2009), «Drop Dead Diva» (2009-2014) և «Jane the Virgin» հեռուստասերիալների մեկնարկից հետո։ 2013 թվականին, «Orange Is the New Black» հեռուստասերիալի հաջողությունից հետո, շատ քննադատներ քննարկում էին, թե հեռուստասերիալը որ ուղղությամբ է առաջադրվելու մրցանակների համար, և նախագիծը «Ոսկե Գլոբուսում» առաջադրվել է որպես դրամա, իսկ հետո որպես կատակերգություն «Էմմիում»։ Նման իրավիճակում է հայտնվել նաև կես ժամ տևողությամբ «Transparent» հեռուստասերիալը, որն, ըստ քննադատների կարծիքների, պարզվել է, որ դրամա է՝ պարունակելով սիթքոմի ժամանակագրություն։

Տես նաև
-------

* Տրագիկոմեդիա
* Կատակերգություն
* Դրամա
* Սև հումոր
* Մելոդրամա

Ծանոթագրություններ
------------------

1. ↑  «Definition of dramedy | Dictionary.com»։ *www.dictionary.com* (անգլերեն)։ Վերցված է 2019-12-15
2. ↑  O'Donnell Victoria (2012-02-09)։ *Television Criticism* (անգլերեն)։ SAGE։ ISBN 978-1-4129-9105-6
3. ↑  Slezak Michael, Slezak Michael (2013-11-13)։ «Orange Is the New Black Submitting as Drama, Not Comedy, for Golden Globes, Emmy Races»։ *TVLine* (անգլերեն)։ Վերցված է 2019-12-15
4. ↑  «Emmys: 'Orange Is the New Black' to Compete as a Comedy»։ *The Hollywood Reporter* (անգլերեն)։ Վերցված է 2019-12-15
5. ↑  Wallenstein Andrew, Wallenstein Andrew (2014-09-29)։ «Look Out, Emmys: ‘Transparent’ is a Drama Trapped in a Comedy’s Body»։ *Variety* (անգլերեն)։ Վերցված է 2019-12-15
**Հաթթա** (արաբ․՝ حتا‎‎), էքսկլավ քաղաք Արաբական Միացյալ Էմիրությունների արևելքում՝ Դուբայի Էմիրությունում։

Պատմություն
-----------

Հաթթայի հին գյուղից պահպանվել է Ջամբահի մզկիթը, որը լինելով 1780 թվականին կառուցված շինություն հանդիսանում է Հաթթայի ամենահին կառույցը։ Ավանդական ջրամատակարարումն իրականացվել է փայլաթիթեղային համակարգի միջոցով, որը վերականգնվել է։

Իր բարձրալեռնային դիրքի պատճառով Հաթթան բազմիցս ծառայել է, որպես Դուբայի էմիրների ամառային հանգստավայր։ Արքայական ընտանիքիների ներկայացուցիչները Դուբայի ամառային տապից խուսափելու պատճառով պատսպարվել են Հաթթայում, ուր բացակայում է խիստ ջերմությունն ու խոնավությունը։

Աշխարհագրություն
----------------

Հաթթա քաղաքը գտնվում է Դուբայի Էմիրության հարավարևելյան հատվածում՝ Դուբայ քաղաքից 134 կմ արևելք։ Այն գտնվում է Հաջարի լեռների բարձրադիր շրջաններում։

Հարավում և արևելքում Հաթթան սահմանակցում է Օմանին, արևմուտքում՝ Աջման էքսկլավին, իսկ հյուսիսում՝ Ռաս ալ-Խայմահին։

Տես նաև
-------

* Դուբայի Էմիրություն

Ծանոթագրություններ
------------------

1. ↑  «Հաթթա գյուղի մշակութային ժառանգությունը»։ *visitdubai.com*։ Վերցված է 2017 թ․ ապրիլի 12
2. ↑  «Ի՞նչ անել Հաթթայում, Արաբական Միացյալ Էմիրություններ»։ *visitdubai.com*։ Վերցված է 2017 թ․ ապրիլի 12
3. ↑  «Հաթթայի մասին, Դուբայ, Արաբական Միացյալ Էմիրություններ»։ *usatoday.com*։ Վերցված է 2017 թ․ ապրիլի 12
**Հենութմիրը** (եգ․ *Ḥnw.t-mj-Rˁ*, նշանակում է «Ռայի նման»), հին եգիպտական XIX դինաստիայի կայսրուհի, Ռամզես II֊ի ութ «գլխավոր կանանցից» մեկը։

Ծագում
------

Հնարավոր է, որ Հենութմիրեն եղել է Սեթի I-ի և Տույա թագուհու դուստրը՝ Ռամզես II-ի և Տիայի քույրը։ Այս ենթադրությունը հիմնված է այն փաստի վրա, որ Սեթի I-ի կնոջ արձանի վրա, որը ներկայումս պահվում է Վատիկանում, Հենութմիրեն պատկերված է մոր կողքին։ Ի տարբերություն Տիայի, նա չի կրել «փարավոնի քույր» տիտղոսը, ինչը ստիպում է կարծել, որ նա կամ Ռամզեսի կրտսեր քույրն էր, կամ էլ նրա դուստրը։ Նրա հարազատների մասին հստակ հիշատակումներ չկան։

### Տիտղոսներ

* Գահաժառանգ արքայադուստր
* Սիրելի
* Հարավի և հյուսիսի տիկին
* Փարավոնի դուստր
* Թագավորի մեծ կին

Կենսագրություն
--------------

Դառնալով Ռամզես II-ի «գլխավոր տիկինը»՝ Հենութմիրեն, եթե եղել է նրա դուստրը, դարձել է նրա չորրորդ կինը՝ Բենտ-Անատից, Մերիտամոնից և Նեբետտավիից հետո։ Արքայադուստրը պատկերված է Աբու-Քիրի արձանի վրա որպես Ռամզես II-ի դուստր։ Բենտ֊Անատի հետ միասին պատկերված է Հելիոպոլիսի արձանի վրա։

### Մահ

Հենութմիրեն մահացել է իր եղբոր գահակալման 40-րդ տարում և թաղված է Կայսրուհիների հովտի QV75 դամբարանում, որը դեռ հնում թալանել են։ Նրա սարկոֆագը ավելի ուշ՝ XXII դինաստիայի օրոք օգտագործվել է Հարիսիս I քուրմ-փարավոնի թաղման համար՝ Մեդինեթ Հաբուում։ Ներկայումս այն ցուցադրված է Կահիրեի եգիպտական թանգարանում։

Զանգվածային մշակույթի մեջ
-------------------------

* Բրազիլական աստվածաշնչյան «Տասը պատվիրանները» հեռուստանովելում (պորտ.՝ «*Os Dez Mandamentos*») Հենութմիրեն ներկայացված է որպես Սեթի I-ի դուստր, ով Նեղոսից հանում է մանուկ Մովսեսին։ Հենութմիրեի դերը կատարել է բրազիլացի դերասանուհի Վերա Ցիմերմանը։

Ծանոթագրություններ
------------------

1. 1 2 3  *Aidan Dodson, Dyan Hilton* The Complete Royal Families of Ancient Egypt. — London: Thames & Hudson, 2010. — С. 164, 170. — 175 с. — ISBN 0-500-05128-3
2. ↑  *Schneider, Thomas* Lexikon der Pharaonen. — Düsseldorf: Albatros, 2002. — С. 270. — 327 с. — ISBN 3491960533
3. ↑  «International statistics: Compare countries on just about anything! NationMaster.com»։ www.nationmaster.com։ Վերցված է 2018-04-30 (չաշխատող հղում)

Արտաքին հղումներ
----------------

* Հենութմիրե Թագուհի Archived 2008-07-20 at the Wayback Machine.
* *Nos ancêtres de l’Antiquité*
**Հակոբ Հաճյան** (1828, Ստամբուլ, Օսմանյան կայսրություն - 1903), հայ արձակագիր, հրապարակախոս-խմբագիր։

Ծնվել է Կ. Պոլսում, որտեղ ստացել է կրթությունը։ Գրական-հրապարակախոսական ասպարեզ է մտել 1860-ականների կեսերից, աշխատակցելով պոլսահայ մամուլին։ 1875-1877 թվականներին խմբագրել է «Միմոս» երգիծաթերթը, 1897-1898 թվականներին՝ «Ծաղիկ» պարբերականը։ 1901 թվականից մինչև մահը եղել է «Մանզումեի էֆքյար» թերթի օգնական խմբագիրը։ 1869 թվականին Կ. Պոլսում լույս է տեսել նրա «Հեղինե կամ գաղտնիք մը ի Կոստանդնուպոլիս» վեպը, որը հետագայում արժանացել է մի քանի տպագրությունների (Բ տպ. 1909, Գ տպ. 1925)։ 1886 թվականին տպագրել է «Բերայի գիշերները» արկածային վեպը, որը նույնպես վերահրատարակվել է 1914 և 1927 թթ.։ Նրա «Կորուսյալ կտակը» վեպն էլ որպես թերթոն տպագրվել է «Ծաղիկ» պարբերականում, 1896 թվականին։ Սրանցից բացի՝ 1897-1898 թվականներին մաս-մաս լույս է ընծայել «Մոզաիգ 999 հատիկներով» ստվար ժողովածուն, որը պարունակում է մանրապատումներ։

Ծանոթագրություններ
------------------

1. ↑  «Վիեննայի մենաստանի մամուլի շտեմարան- ՄԻՄՈՍ»։ Վերցված է 2023 թ․ հունվարի 13
2. ↑  «Համահայկական թվանշային գրադարան»
3. ↑  Գառնիկ Ստեփանյան (1981)։ *Կենսագրական բառարան, հատոր Բ*։ Երևան: «Սովետական գրող»։ էջ 150-151

Աղբյուրներ
----------



|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| Չափորոշչային վերահսկողություն | ՀԳՀԳ: 11362 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 2, էջ 696)։*  |